गेल्या 24 तासांत 40,120 नवे कोरोना रुग्ण, 42,295 जणांना डिस्चार्ज

पिंपरी चिंचवड | भारतात गेल्या 24 तासांत 40 हजार 120 नव्या रुग्णांची वाढ झाली असून, 42 हजार 295 बरे झालेल्या रुग्णांना डिस्चार्ज देण्यात आला. देशातील एकूण कोरोना बाधित रुग्णांची संख्या 3 कोटी 21 लाख 17 हजार 826 एवढी झाली आहे.आरोग्य मंत्रालयाच्या हवाल्याने एएनआयने याबाबत आकडेवारी प्रसिद्ध केलेल्या आकडेवारीनुसार, देशातील एकूण कोरोना बाधित रुग्णांपैकी 3 कोटी 13 लाख 05 हजार 345 रुग्ण उपचारानंतर बरे झाले आहेत. देशात सध्या 3 लाख 85 हजार 227 सक्रिय कोरोना रुग्णांवर उपचार सुरू आहेत.

भारतात आजवर 4 लाख 30 हजार 254 रुग्णांचा कोरोनामुळे मृत्यू झाला आहे. गेल्या 24 तासांत देशभरात 585 रुग्ण कोरोनामुळे मृत्यूमुखी पडले आहेत. देशाचा कोरोना मृत्यूदर 1.32 टक्के एवढा आहे तर, रिकव्हरी रेट 97.45 टक्के एवढा आहे.देशात आजवर 48 कोटी 94 लाख 70 हजार 779 चाचण्या पूर्ण झाल्या आहेत तर, गेल्या 24 तासांत 19 लाख 70 हजार 495 नमूने तपासण्यात आले आहेत. आयसीएमआरने याबाबत आकडेवारी प्रसिद्ध केली आहे.देशात लसीकरण कार्यक्रमाअंतर्गत 52 कोटी 95 लाख 82 हजार 956 नागरिकांना कोरोना प्रतिबंधक लस घेतली आहे. गेल्या 24 तासांत देशभरात 57 लाख 31 हजार 574 जणांना लस टोचण्यात आली आहे.